František Cyprich

František „Fero“ Cyprich (* 1. október 1917, Svrčinovec – † 31. január 2009, Trenčín) bol pilot Slovenských vzdušných zbraní v druhej svetovej vojne a letecké eso. Dosiahol 15 potvrdených zostrelov. 

 Život 
náhľad|Avia B.534.217, na ktorej František Cyprich dňa 2. septembra 1944 zostrelil neozbrojený maďarský dopravný Ju 52/3m

Bojoval v Malej vojne, zúčastnil sa na prepadnutí Poľska a neskôr bojoval na východnom fronte, kde dosiahol najmenej 12 zostrelov. Po vypuknutí SNP sa pripojil na stranu povstalcov, kde ako prvý povstalecký pilot dosiahol zostrel, keď 2. septembra 1944 so svojou Aviou B.534 zostrelil neozbrojený maďarský dopravný Ju 52/3m. Zároveň sa tým stal posledným stíhacím pilotom v druhej svetovej vojne, ktorý vykonal zostrel iného lietadla na dvojplošníku. Po potlačení SNP dopravným lietadlom preletel do ZSSR. 

V roku 1958 bol prepustený do zálohy s hodnosťou podplukovník, roku 1991 bol rehabilitovaný a bola mu udelená hodnosť plukovníka vo výslužbe. Žil v Trenčíne, kde aj 31. januára 2009 zomrel.

 Pozri aj 
 Zoznam slovenských leteckých es

 Iné projekty 

 Externé odkazy 
 František Cyprich na stránkach letka13.sk
 Zostrely priznané príslušníkom slovenskej národnosti v rokoch 1939–1945

Kategória:Slovenskí letci
Kategória:Slovenské letecké esá druhej svetovej vojny
Kategória:Osobnosti SNP
Kategória:Osobnosti zo Svrčinovca
Kategória:Slovenské osobnosti druhej svetovej vojny
Kategória:Nositelia Radu Slovenského národného povstania